text: Вольга Іванаўна — адказная, творчая і крэатыўная асоба. Яна не толькі паспявае рыхтаваць школьнікаў да алімпіяд і розных конкурсаў, а яшчэ займаецца і дадатковай дзейнасцю пасля працы. Гэта дзейнасць прысвечна аграэкатурызму.
  Зазірнула ў інтэрнэт і ўвяла ў пошукавы радок: «Аграсядзіба «Лазня ў Бабая». Адразу знайшла інфармацыю пра гэту ўтульную сядзібу. Знаходзіцца яна за два кіламетры ад Лепеля, на беразе возера Поўсвіжскае. «Маляўнічае месца, свежае чыстае паветра не пакінуць абыякавымі ні аднаго наведвальніка. Прыхільнікі аграэкатурызму ацэняць прыгажосць прыроды, а пры замове экскурсій змогуць акунуцца ў гісторыю і самабытнасць мясцовага краю. У якасці забаў можна парыбачыць, скарыстацца рускай лазняй на дрывах, пракаціцца на веласіпедах або лыжах, заняцца зборам ягад і грыбоў. Магчымы пракат лодкі, веласіпедаў і рыбалоўных прынадаў».